als_Latn dik_Latn sag_Latn
Zv.Shefi i Shtabit të FA, Gjeneral-brigade Pirro Ahmetaj, i shoqëruar nga drejtori i J-5, kolonel Nazmi Cahani, zhvilluan një vizitë në Komandën e Forcës Detare. Fillimisht ata u pritën nga Zv.Komandanti i Forcës Detare, Kapiten i Rangut të I-rë Ferdinand Kreshpani, i cili e njohu gjeneralin me ecurinë e realizimit të objektivave e detyrave nga efektivat e FD në fazën e tanishme. Më pas në prani dhe të kuadrove kryesorë të shtabit të FD, gjeneral Ahmetaj u njoh hollësisht me planin e transformimit e modernizimit të FD në të ardhmen, nëpërmjet një brifingu të paraqitur nga Shefi i Degës Operacionale të kësaj Force, Kapiten i Rangut të II-të Engjëll Sinanaj.
Në vijim u diskutua gjerësisht rreth këtij plani, veçmas për kapacitetet operacionale të FD. Në fund të takimit Zv.Shefi i Shtabit të FA, gjeneral-brigade, Pirro Ahmetaj, vlerësoi arritjet dhe punën e deritanishme të përsonelit të Forcës Detare dhe i uroi suksese në realizimin e misionit kushtetues.
als_Latn als_Latn